kardosdrur/scandi-wiki huggingface dataset:
Nørre Vedby

Nørre Vedby er en landsby på det nordlige Falster med 133 indbyggere. Den ligger lige ved Falsters højeste punkt Møllebanken, omkring seks kilometer fra Nørre Alslev og 12 kilometer fra Vordingborg i Guldborgsund Kommune, Region Sjælland.

Nørre Vedby Kirke ligger sydvest for byen i Nørre Vedby sogn, Falster Provsti i Lolland-Falsters Stift.

Historie 
Nørre Vedby nævnes første gang i Kong Valdemars Jordebog fra 1231 som Withbu og i den såkaldte "Falsterliste" som Withbu nørræ.

Nørre Vedby er en stærkt reguleret gadeby. Gårdene ligger side om side med lange smalle parceller af omtrent ens bredde og længde på begge sider af landsbygaden, kun afbrudt af pladsen for gadekæret. Arkæologiske undersøgelser peger på, at landsbyen er flyttet til sin nuværende beliggenhed fra en tidligere beliggenhed ved Nørre Vedby kirke ca. 2,5 km borte omkring år 1300 og ved denne lejlighed fik sin regulerede form. Desuden ser det ud til, at der ved samme lejlighed er indført solskifte.

I 1682 bestod landsbyen af 32 gårde, 18 huse med jord og 9 huse uden jord. Det samlede dyrkede areal udgjorde 870,5 tønder land skyldsat til 198,62 tønder hartkorn. Dyrkningsformen var trevangsbrug.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 
 Erland Porsmose: "Middelalder O. 1000-1536" (i: Claus Bjørn (red.): Det danske landbrugs historie I: Oldtid og middelalder; Odense 1988; )
 Lis Weise: "Efterstillet adjektiv i danske stednavne" (Navnestudier udgivet af Institut for Navneforskning Nr. 8); Akademisk Forlag, København 1969

Byer på Falster
Byer i Guldborgsund Kommune
Over stok og sten

Over Stok Og Sten er Bikstok Røgsystem debutalbum fra 2005.

Modtagelse 
Albummet blev godt modtaget af anmelderne og fik 6/6 mulige stjerner i musikmagasinet GAFFA.

Førstesinglen "Cigar" blev indspillet sammen med Little T og nåede #3 på Tjeklisten og #19 på Tracklisten. Den næste single, "Fabrik", som hvor Erik Clausen medvirkede, nåede #8 på Tjeklisten og #18 på Tracklisten. De næste to "DK's koner" og "Radio" nåede henholdsvis #17 og #10 på Tjeklisten.

Spor 

Noter
 (*) angiver co-producer.

Referencer 

Album fra 2005
Bikstok Røgsystem-album
Mesterholdenes Europa Cup 1977-78

Europacuppen for mesterhold 1977-78 blev vundet af de forsvarende mestre fra Liverpool FC i en finale mod Club Brügge.

Turneringen
 B 1903, der i dag er en af moderklubberne til FC København, repræsenterede Danmark i turneringen. Klubben fra Gentofte mødte i 1. runde tyrkiske Trabzonspor. Første kamp på Hüseyin Avni Aker Stadion i Tyrkiet blev tabt 1-0, men returkampen på  Gentofte Stadion vandt B 1903 2-0. Dermed kvalificerede klubben sig til 2. runde i turneringen, hvor portugisiske  Benfica ventede. Her tabte B 1903 begge kampe med 1-0. 

Semifinalerne stod mellem Liverpool FC - Borussia Mönchengladbach og Juventus - Club Brügge. Førstnævnte blev samlet vundet af englænderne med 5-1, mens sidstnævnte blev vundet af belgierne med samlet 2-1.

Danskerne Birger Jensen og Jan Sørensen spillede i finalen for Club Brügge.  Kampen blev spillet den 10. maj 1978 på  Wembley i London, hvor 92.500 tilskuere så Kenny Dalglish score kampens enlige mål, der sikrede Liverpool sejren.

Allan Simonsen fra M'gladbach blev samlet topscorer i turneringen med 5 mål.

Se også 
 Mesterholdenes Europa Cup finale 1978

Kilder

Fodbold i 1977
Fodbold i 1978
Sæsoner i UEFA Champions League
Spektrum

Spektrum kan betyde flere ting:

 Spektrum er et område der er bredt og varieret sammensat, og hvor variationen går fra en yderlighed til en anden.
 Lydspektrum 
 Frekvensspektrum
 Farvespektrum
 Det elektromagnetiske spektrum
 Spektrum (funktionsanalyse)
 Spektroskopi - måling og studie af spektre
Bygninger
 Oslo Spektrum - indendørs arena i Oslo.
 Trondheim Spektrum - messe- og kongrescenter i Trondheim.
Spektrum serien - en paranormal science fiction serie af forfatteren Nanna Foss startende i 2014. Indtil videre er der udgivet 4 bind. Den har tidsrejser med udgangspunkt i lysets farvespektrum som udgangspunkt.
The Big Picture

The Big Picture er det 26. studiealbum af den britiske sanger Elton John, udgivet i 1997. Albummet blev produceret af Chris Thomas og indeholder fire singler: "Live Like Horses" (duet med Luciano Pavarotti, men kun på singleudgaven), "Something About the Way You Look Tonight", "Recover Your Soul" og "If the River Can Bend".

Albummet var dedikeret til Elton Johns ven, den populære modedesigner Gianni Versace, der blev myrdet et par måneder inden albummets udgivelse. Albummet var også den sidste til dato produceret af Chris Thomas.

Indhold 
Alle sange er skrevet af Elton John og Bernie Taupin.

Medvirkende musikere 
Elton John – piano, orgel, vokal
Guy Babylon – keyboard
Bob Birch – basguitar
Paul Carrack – orgel på "Something About the Way You Look Tonight"
Davey Johnstone – guitar
John Jorgenson – guitar
Charlie Morgan – trommer, percussion
Matthew Vaughan – keyboard, percussion

Hitlisteplaceringer

Referencer 

Elton John-album
Album fra 1997
UEFA Cup 1978-79

UEFA Cuppen 1978-79 blev vundet af vesttyske Borussia Mönchengladbach over jugoslaviske Røde Stjerne Beograd. Allan Simonsen scorede det afgørende mål for  Gladbach.

Turneringen

 Esbjerg fB og  B1903 repræsenterede Danmark i turneringen. Vestjyderne kom videre fra 1. runde med en samlet 1-0 sejr over norske  IK Start, mens københavnerne fra B 1903 måtte forlade turneringen i 1. runde efter et samlet nederlag på 6-5 mod Kuopio PS fra Finland.  

I 2. runde var det Esbjergs tur til at møde Kuopio, som vestjyderne samlet besejrede med 6-1.  I 3. runde måtte Esbjerg imidlertid forlade turneringen efter et samlet 6-1 nederlag til Hertha Berlin fra Østtyskland. 

Semifinalerne stod mellem Røde Stjerne Beograd - Hertha Berlin og Borussia Mönchengladbach -  Duisburg. Førstnævnte endte samlet 2-2, hvorefter Røde Stjerne gik i finalen på reglen om udebanemål. Sidstnævnte blev vundet af tyskerne med samlet 6-3. Danske Allan Simonsen var med 3 mål i semifinalerne stærkt medvirkende til  Gladbachs sejr. 

Første finalekamp blev spillet i Beograd den 9. maj og endte 1-1. I den anden finalekamp i Düsseldorf den 23. maj afgjorde Simonsen kampen til tyskernes fordel med sejrsmålet til 1-0. Dermed vandt  Gladbach dette års UEFA Cup. 

Allan Simonsen blev turneringens topscorer med 9 mål.

Kilder

Fodbold i 1978
Fodbold i 1979
1978-79
Vesterø Havnekirke

Vesterø Havnekirke er en tidligere dansk kirke, beliggende i Vesterø Havn på Læsø. Kirken blev bygget i 1954 og fungerede som sognekirke frem til 23. november 2003, hvor den sidste gudstjeneste i kirken blev afholdt. Kirken blev oprindeligt bygget pga. afstanden til Vesterø Søndre Kirke ca. tre km derfra, men nu var afstanden ikke et problem mere og de fleste kirkelige handlinger foregik alligevel i Vesterø Søndre Kirke. I modsætning til de fleste andre danske kirker vender koret mod vest og tårnet mod øst. Den blev solgt for en krone til Læsø Saltsyderi, for at blive brugt til kursted for psoriasispatienter under navnet Læsø Kur, der blev indviet 14. juni 2008. Det er restprodukter fra øens saltproduktion, der bruges i kurbadets behandling af patienterne.

Referencer 

Nedlagte folkekirker i Danmark
Sundhedsvirksomheder i Danmark
Etableret i 1954
Ophørt i 2003
Etableret i 2008
Bygninger, konstruktioner og anlæg på Læsø
Henrik Ellefsen

Henrik Andreas Leo Ellefsen (født 20. juni 1971), nu kendt som Henrik Onarheim, er en norsk forretningsmand, der blev dømt som en af bagmændende bag pyramideforetagendet T5PC, der svindlede 50.000 nordmænd for ca. 1 milliard kroner. Han blev i 2007 idømt 3 år og seks måneders fængsel, der nu af afsonet. Ellefsen blev dømt sammen med sin medsammensvorne Jørn Ronnie Tagge, der har fået flere fængselsdomme. Ellefsen bor nu i Roskilde.

Kilder 

Kriminelle fra Norge
Bedrageridømte
Gammel Orehoved

Gammel Orehoved er en tidligere by, der lå tæt ved Orehoved skov på det nordligste Falster ud til Vålse Vig. Byen hørte under som hører under Orenæs.

Ved etableringen af jernbanen Sydbanen i 1872 opstod Orehoved omkring en kilometer øst for Gammel Orehoved. Herved mistede Gammel Orehoved sin betydning og størstedelen af byen blev senere revet ned.

Referencer 

Tidligere bygninger, konstruktioner og anlæg i Danmark
Lokaliteter i Guldborgsund Kommune
William Holman Hunt

William Holman Hunt (født 2. april 1827 i London, død 7. september 1910 sammesteds) var en engelsk maler.

Han gik på akademiet og fik i den jævnaldrende John Everett Millais en varig ven, der blev ham en støtte i hans ungdoms svære kunstnerkamp. Han blev så betaget af John Ruskins Modern painters, at hans kunstnerbane var givet. Han var med til at grunde det prærafaelitiske broderskab og forfægtede det i The Times og The Contemporary Review,  men frem for alt gennem sin kunst broderskabets uforfalskede lære.

Han hader det konventionelle i kunsten og dyrkede med næsten religiøs  optagethed virkeligheden ved en enestående minutiøs gengivelse af alle  billedets enkeltheder og lagde derved også skolens svagheder med hensyn  til helhedsindtryk med videre blot.

Med den uendelige omhu, der kunne  virke trættende, forbandt Hunt prærafaelitternes religiøse  ånd, en mystik og tankedybde, der ofte talte i gåder til beskueren.  Efter at have malet The Eve of St Agnes (1848, efter John Keats) og Rienzi (1849, hovedfiguren har Dante Gabriel Rossettis træk) samlede han 1850 et kritikkens uvejr om sig med Kristus forfølges af Druiderne. Derefter fulgte Valentin befrier Sylvia (efter Shakespeare, Birmingham Museum), det betydelige Hyrden som Lejesvend, Claudio og Isabella, Samvittigheden vågner og 1854 det værk, der gav ham berømmelsen, Kristus som Verdens Lys (en lygte), elsket og æret i England (i National Gallery (Det oprindelige eksemplar hænger i Keble College, Oxford). 

I 1854 begyndte hans orientrejser; længe dvælede han i Østen, især i Jerusalem. De vigtigste resultater af rejserne var Syndebukken (1856), Kristus findes i Templet (1860, bygget på årelange etnografiske og arkæologiske studier), De Uskyldiges Triumf efter Ruskin, det i Palæstina malede Dødens Skygge (1873) (Kristus som ung i forældrehjemmet, strækkende armene ud, hvorved billedet af et kors fremstår på væggen, Efter Solnedgang i Ægypten (1867), Det hellige Guds Under i Jerusalems Gravkirke (med ca. 500 figurer) osv. Endvidere Majdag på Magdalene-Taarnet, et af Hunts koloristisk set smukkeste arbejder, Amaryllis, Skibet, The Lady of Shalott, mange smukke akvareller og tegninger fra Orienten, portrætter (Richard Owen, 1881), illustrationer til The Pilgrims Progress, Alfred Tennysons  digte (Lady Godiva etc.) og mange andre. 

Hunt udgav sine memoirer, der  gav anledning til strid om, hvem der havde været den egentlige  grundlægger af broderskabet Pre-Raphaelitism and the pre-Raphaelite brotherhood (2 bind 1905).

Galleri

Litteratur 

 Otto von Schleinitz, William Holman Hunt, Bielefeld, 1907

Kilder

Note

Eksterne henvisninger 

Malere fra England
Personer fra London
Briter i 1800-tallet
Briter i 1900-tallet
Selvbiografer fra England
Eyþór Ingi Gunnlaugsson

Eyþór Ingi Gunnlaugsson (29. maj 1989) er en islandsk sanger, som repræsenterede Island ved Eurovision Song Contest 2013 i Malmö, Sverige med sangen Ég Á lif ("Jeg har et liv).

Han er også forsanger i det progressive rockband Todmobile, hvor han tog over efter musikeren Eyþór Arnalds.

Diskografi

Singler
2013: "Ég á líf"

Kilder

Sangere fra Island
Deltagere ved Eurovision Song Contest 2013
Søren Thorup Sørensen

Søren Thorup Sørensen (født 29. september 1965 i Skanderborg) er en dansk erhvervsmand. Han er administrerende direktør i Kirkbi.

Sørensen er uddannet revisor og har været ansat i KPMG og A.P. Møller - Mærsk.

Erhvervsfolk fra Danmark
Personer fra Skanderborg
Kirkbi
Personer i Kraks Blå Bog
Rosenvand

Rosenvand blev tidligere betegnet som et biprodukt ved produktionen af rosenolie, men det betegnes nu som et samprodukt (flere ønskede produkter opnås ved samme produktion).

Rosenvand laves typisk af den oliebærende rose Rosa damascena, men flere andre arter kan ligeledes anvendes. Ved produktionen flyder rosenolien øverst, mens rosenvandet ligger på bunden.

Rosenvand har mange gode egenskaber, bl.a beroligger det huden, det virker mod uren hud mm. Rosenvand bruges i mellemøstlige desserter, bl.a. i den kendte tyrkisk delight - og nogle marcipaner - ligesom det tidligere blev benyttet i små mængder som smagsstof i glasur til rosenbrød, som fik navn af denne glasur.

Eksterne henvisninger 
 Hvad bruger man rosenvand til? 
 Hvad er rosenvand?
 Rosewater how to use
 Rosewater how to use

Fødevarer
Leandro Paredes

Leandro Daniel Paredes (født 29. juni 1994) er en argentinsk professionel fodboldspiller, som spiller for Serie A-klubben Roma og Argentinas landshold.

Klubkarriere

Boca Juniors 
Paredes begyndte sin karriere hos Boca Juniors, hvor han gjorde sin professionelle debut i november 2010.

Han blev i januar 2014 udlejet til Chievo Verona.

Roma 
Paredes skiftede i juli 2014 til AS Roma på en lejeaftale med en købsoption. Aftalen blev gjort permanent i juni 2015.

Han blev i 2015-16 sæsonen udlejet til Empoli.

Zenit Skt. Petersborg 
Paredes skiftede i juli 2017 til russiske Zenit Skt. Petersborg.

Paris Saint-Germain 
Paredes skiftede i januar 2019 til Paris Saint-Germain.

Leje til Juventus 
Paredes blev i august 2022 udlejet til Juventus med en købsoption.

Roma retur 
Paredes vendte i august 2023 tilbage til AS Roma på en fast aftale.

Landsholdskarriere

Ungdomslandshold 
Paredes har repræsenteret Argentina på U/20-niveau.

Seniorlandshold 
Paredes debuterede for Argentinas landshold den 13. juni 2017.

Titler 
Boca Juniors
 Argentinske Primera División: 1 (Apertura 2011)
 Copa Argentina: 1 (2011-12)

Zenit Skt. Petersborg

 Russiske Premier League: 1 (2018-19)

Paris Saint-Germain

 Ligue 1: 4 (2018-19, 2019-20, 2021-22, 2022-23)
 Coupe de France: 2 (2019-20, 2020-21)
 Coupe de la Ligue: 1 (2019-20)
 Trophée des Champions: 3 (2019, 2020, 2022)
Argentina
 Copa América: 1 (2021)
 Verdensmesterskabet: 1 (2022)

Individuele

 Copa América Tuneringens hold: 1 (2019)

Referencer

Eksterne henvisninger 

Fodboldspillere fra Argentina
Fodboldlandsholdsspillere fra Argentina
Fodboldspillere fra Boca Juniors
Fodboldspillere fra A.C. ChievoVerona
Fodboldspillere fra AS Roma
Fodboldspillere fra Empoli F.C.
Fodboldspillere fra Zenit Skt. Petersborg
Fodboldspillere fra Paris Saint-Germain
Fodboldspillere fra Juventus F.C.
Deltagere ved verdensmesterskabet i fodbold 2022
Verdensmestre i fodbold
Deltagere ved Copa América 2019
Deltagere ved Copa América 2021
Lucas Ocampos

Lucas Ariel Ocampos er en argentinsk fodboldspiller der spiller for Sevilla FC i den spanske liga. Han spiller som kantspiller og/eller wing og sparker med venstre fod.

Kilder
Biografi på ESPN 

Biografi på Transfermarkt

Eksterne henvisninger 

 

Fodboldspillere fra Argentina
Fodboldspillere fra AS Monaco FC
Kano og kajak under sommer-OL 2012 – C-2 1000 meter mænd

Mændenes C-2 1000 meter under Sommer-OL 2012 blev afviklet den 7. og 9. august 2012 på Eton Dorney.

Resultater

Heats

Heat 1

Heat 2

Semifinaler

Semifinale 1

Semifinale 2

Finaler

Finale B

Finale A 

Kano og kajak under sommer-OL 2012
Kano og kajak under sommer-OL 2012 – K-2 500 meter kvinder

Kvindernes K-2 500 meter under Sommer-OL 2012 fandt sted den 7. og 9. august 2012 på Eton Dorney.

Resultater

Heats

Heat 1

Heat 2

Heat 3

Semifinaler

Semifinale 1

Semifinale 2

Finaler

Finale B

Finale A 

Kano og kajak under sommer-OL 2012
Helena Fromm

Helena Fromm (født 5. august 1987) er en tysk Taekwondo-kæmper. Hun vandt olympisk bronze ved Sommer-OL 2012 i London.

Reference

Eksterne henvisninger 

 Helena Fromms hjemmeside
 

Olympiske bronzemedaljevindere fra Tyskland 
Sportsfolk fra Tyskland
Medaljevindere fra Tyskland ved sommer-OL 2012
Taekwondokæmpere
Oskar Deecke

Oskar Deecke (født 16. maj 1986) er en tysk hockeyspiller, der spillede for Tyskland ved OL 2012 i London

Deecke har spillet for klubben Crefelder HTC. Han spillede alle kampe for Tyskland ved OL 2012, hvor holdet blev nummer to i sin indledende pulje efter Holland. De vandt derpå semifinalen over Australien 4-2 og fik derved revanche for nederlaget i VM-finalen 2010. I finalen besejrede de Holland 2-1 og sikrede sig dermed guldet foran Holland, mens Australien vandt bronzekampen.

Han var også udtaget til OL 2016 i Rio de Janeiro, men fik ikke spilletid i turneringen.

Referencer

Eksterne henvisninger 

Hockeyspillere fra Tyskland
Olympiske mestre fra Tyskland
Medaljevindere fra Tyskland ved sommer-OL 2012
Florian Fuchs

Florian Fuchs (født 10. november 1991 i Hamborg) er en tysk hockeyspiller, der har deltaget i tre olympiske lege. 

Fuchs indledte sin seniorkarriere for Uhlenhorster HC i Hamborg. Han debuterede på det tyske landshold i 2009, og han deltog første gang for Tyskland ved OL 2012 i London. Han spillede alle kampe for Tyskland ved disse lege, hvor holdet blev nummer to i sin indledende pulje efter Holland. De vandt derpå semifinalen over Australien 4-2 og fik derved revanche for nederlaget i VM-finalen 2010. I finalen besejrede de Holland 2-1 og sikrede sig dermed guldet foran Holland, mens Australien vandt bronzekampen. Fuchs scorede seks mål i turneringen.

Han deltog også i OL 2016 i Rio de Janeiro, og her vandt Tyskland sin indledende pulje, hvorpå de vandt kvartfinalen 3-2 over New Zealand, inden de i semifinalen tabte 2-5 til Argentina, der senere vandt finalen over Belgien. I kampen om tredjepladsen vandt Tyskland over Holland efter straffeslag. I denne turnering spillede Fuchs igen alle kampe og scorede to mål.

Efter OL 2016 skiftede han til HC Bloemendaal.

Fuchs var med ved sit tredje OL i 2021 (udsat fra 2020) i Tokyo, og her blev Tyskland nummer to i sin indledende pulje, hvorpå de besejrede OL-mestrene fra 2016, Argentina, med 3-1 i kvartfinalen. I semifinalen tabte de 1-3 til Australien, der efterfølgende tabte finalen til Belgien, og i kampen om tredjepladsen tabte Tyskland 4-5 til Indien og blev dermed nummer fire. Også denne gang spillede han alle kampe, og han scorede tre mål, alle i kampen i indledende runde mod Storbritannien.

Han har til og med OL i 2021 spillet 239 landskampe og scoret 116 mål.

Referencer

Eksterne henvisninger 

Hockeyspillere fra Tyskland
Medaljevindere fra Tyskland ved sommer-OL 2012
Medaljevindere fra Tyskland ved sommer-OL 2016
Olympiske mestre fra Tyskland
Olympiske bronzemedaljevindere fra Tyskland
Maximilian Müller

Maximilian (Max) Müller (født 11. juli 1987) er en tysk hockeyspiller, der i en periode var anfører på det tyske landshold. 

Som ung spillede han for Nürnberger HTC og var med til at vinde fire tyske ungdomsmesterskaber med holdet, og han fik han 64 kampe på de tyske ungdomslandshold, inden han blev indkaldt til A-landsholdet i 2005 som attenårig. Han fik sin første A-landskamp 29. november 2007 og spillede herefter 188 kampe frem til 2014, hvor han indstillede sin landsholdskarriere efter World Cup dette år.

I denne periode var han med til at vinde medaljer ved en række store turneringer for det tyske hold. Allerede i sin første turnering var han med til at vinde Champions Trophy, og året efter var han på det tyske hold ved OL 2008 i Beijing, hvor Tyskland blev nummer to i indledende pulje. I semifinalen vandt de over Holland efter straffeslag, mens de i finalen sikrede sig guldet efter en sejr på 1-0 over Spanien, der fik sølv, mens Australien fik bronze.

De følgende år var han med til at vinde sølv ved Champions Trophy i 2009 og sølv ved World Cup i 2010 samt VM-guld (indendørs) i 2011. Ved OL 2012 i London skulle de forsvare det olympiske mesterskab. Det lykkedes for tyskerne, idet de indledte med at blive nummer to i deres pulje, hvorpå de i semifinalen besejrede Australien 4-2, inden de sikrede sig OL-guldet med sejr på 2-1 i finalen over Holland, mens Australien blev nummer tre.

Referencer

Eksterne henvisninger 

Hockeyspillere fra Tyskland
Medaljevindere ved sommer-OL 2008
Medaljevindere ved sommer-OL 2012
Olympiske mestre fra Tyskland
Moritz Fürste

Moritz Fürste (født 28. oktober 1984) er en tysk tidligere hockeyspiller, der har vundet medaljer ved tre olympiske lege. 

Fürste spillede det meste af sin karriere i Uhlenhorste HC med korte afstikkere til Indien og Spanien, og han debuterede på det tyske hockeylandshold i 2005.

Han var første gang med ved OL i OL 2008 i Beijing, hvor han spillede alle Tysklands kampe. Tyskland blev nummer to i sin indledende pulje, hvorpå holdet besejrede Holland i semifinalen efter straffeslag. I finalen sikrede tyskerne sig guldet med en 1-0-sejr over Spanien, der fik sølv, mens Australien vandt bronze.

Han var igen med for Tyskland ved OL 2012 i London og spillede alle kampe, hvor tyskerne blev nummer to i deres indledende pulje efter Holland. De vandt derpå semifinalen over Australien 4-2 og fik derved revanche for nederlaget i VM-finalen 2010. I finalen besejrede de Holland 2-1 og sikrede sig dermed guldet foran Holland, mens Australien vandt bronzekampen. 

Han deltog for sidste gang ved et OL i 2016 i Rio de Janeiro, og her vandt Tyskland sin indledende pulje, hvorpå de vandt kvartfinalen 3-2 over New Zealand, inden de i semifinalen tabte 2-5 til Argentina, der senere vandt finalen over Belgien. I kampen om tredjepladsen vandt Tyskland over Holland efter straffeslag. I denne turnering spillede Fürste igen alle kampe, og han scorede syv mål.

Fürste spillede sin sidste landskamp ved EM 2018, hvor han blev topscorer med 11 mål, da Tyskland blev nummer tre. Han indstillede helt karrieren i maj 2018. Han nåede i sin karriere i alt 262 landskampe og scorede her 87 mål.

Referencer

Eksterne henvisninger 

Hockeyspillere fra Tyskland
Medaljevindere ved sommer-OL 2008
Deltagere for Tyskland ved sommer-OL 2008
Medaljevindere fra Tyskland ved sommer-OL 2012
Medaljevindere fra Tyskland ved sommer-OL 2016
Olympiske mestre fra Tyskland
Olympiske bronzemedaljevindere fra Tyskland
Jan-Philipp Rabente

Jan Philipp Rabente (født 3. juli 1987) er en tysk hockeyspiller. 

Rabente spillede siden ungdomsårene for klubben Uhlenhorst Mülheim, inden han i 2013 skiftede til Uhlenhorster HC.

Han spillede på flere af det tyske hockeylandshold, inden han 19. august 2005 debuterede på A-landsholdet. Det var dog først ved EM 2009, han var en fast bestanddel af holdet. Han var med til at vinde sølv ved Champions Trophy samme år, og i 2010 var han med til at vinde VM-sølv. 

Han repræsenterede Tyskland ved OL 2012 i London, hvor holdet efter en andenplads i indledende runde vandt 4-2 over Australien i semifinalen. I finalen vandt tyskerne 2-1 over Holland, og Rabente blev den store helt, idet han scorede begge tyskernes mål.

Rabente har pr. februar 2020 spillet 163 landskampe (udendørs), og i januar 2020 fik han debut indendørs på landsholdet ved EM.

Referencer

Eksterne henvisninger 

Hockeyspillere fra Tyskland
Olympiske mestre fra Tyskland
Medaljevindere fra Tyskland ved sommer-OL 2012
Irgendwo auf der Welt

"Irgendwo auf der Welt" (Et eller andet sted i verden) fra 1932, komponeret af Werner Richard Heymann og med tekst af Robert Gilbert, er én af de mest populære sange af den tyske sekstet Comedian Harmonists, fra Tyskland i 1920'erne og 1930'erne. Den giver stemme til en sentimental længsel efter et endnu uopdaget sted, hvor fred og ægte lykke findes.

Sangen har været på ensemblet Berlin Comedian Harmonists' repertoire siden det blev etableret i 1997. Sangen er også på Max Raabe & Palast Orchesters repertoire. I 2006 benyttede Nina Hagen sangens navn som titel for hendes album bestående af coverversioner af swing- og jazzklassikere.

Kildehenvisninger

Eksterne henvisninger 
 Irgendwo auf der Welt på YouTube

Sange fra Tyskland
Sange fra 1932